钦定古今图书集成/明伦汇编/氏族典/第240卷 > 张又新
## 钦定古今图书集成/明伦汇编/氏族典/第240卷 > 张又新

按《唐书张又新传》：“又新，字孔昭，工部侍郎荐之子。元
和中，及进士高第，历左右补阙。性倾邪，李逢吉用事，
恶李绅，冀得其罪。又新与拾遗李续、刘栖楚等为逢
吉搏吠所憎，故有八关十六子之目。敬宗立，转祠部
员外郎。及逢吉罢，贬汀州刺史，终左司郎中。又新善
文辞，以謟附败，丧其家声云。”